經數: 二○七三

經名: 華嚴經傳記卷第五

頁數: 一七一

上              欄

地. 潔檀淨器浴具新衣. 匠人齊戒. 易服入出.

必□Ｃ熏香. 剝楮取皮. 浸以比水. 護淨造紙.

畢歲方成. 別築淨基. 更造新室. 乃至材梁椽

瓦. □濯以香湯. 每事嚴潔. 堂中安施文柏牙

座. 周布香華. 上懸繒寶蓋. 垂諸鈴□. 雜以流

蘇白檀紫比. 以爲經案. 幷充筆管. 經生日受

齋戒. 香湯三浴. 華冠淨服. 狀類天人. 將入經

室. 必夾路焚香. 梵唄先引. 圓亦形服嚴淨.

執□恭導. 散華供養. 方乃書寫. 圓□運想. 住

目傾心. □寫數行. 每字皆放光明. 照於一院.

擧衆同見. 莫不悲感. 久之方歇. 復感神人執

戟現形警衛. 圓與書生同見. 餘人則不睹焉.

又有靑衣梵童子. 無何而至. 手執天華. 忽申

供養. 前後靈感. 雜沓相仍. □經二歲. 書寫方

畢. 盛以香函. 置諸寶帳. 安彼淨堂. 每申頂

謁. 後因轉讀. 函發異光. 至於潔敬. 事絶今

古. 若玆徵瑞蓋亦罕□. 此經遽相付授. 至今

五師. 後人入淨轉讀. 時有靈應. 今在西大原

寺僧賢首處. 守護供養焉

釋法誠. 俗姓焚氏. 雍州萬年縣人. 幼出家. 每

以誦華嚴爲業. 因遇慧超禪師. 隱居藍谷. 高

山仰止. 竊有庶幾. 遂屛□煩. 披誠請益. 後於

寺南嶺. 造華嚴堂. 1添潔中外. 方就抄寫. 其

堂瓦及[&FFFF]#. 幷用香水. 皆誠自[&FFFF]#踏. 莊嚴旣畢.

乃潔淨圖□七處八會之像. 又訪召當時工

書之人. 弘文館學士張靜. 每事淸淨. 敬寫此

經. 誠亦親執香□. 專精供養. 乃至一點一書.

住目傾心. 然施慧慇重. 2雨紙. 酬錢五百. 便

感瑞鳥. 形色非常. 銜華入堂. 徘徊旋繞. 下至

中              欄

經案. 復上香□. 其經3當寫未終. 後方更續.

更續之日. 鳥又飛來. 復造寶帳香函. 瑩飾周

修. 自爾精心轉讀者. 多蒙感祐矣

唐定州中山禪師釋修德者. 不知氏族. 苦節

成性. 守道山林. 依華嚴經及起信論. 安心結

業. 攝念修禪. 於永徽四年. 4蹄誠方廣. 因發

大心. 至精抄寫. 故別於淨院. 植楮樹凡歷三

年. 兼之華藥. 灌以香水. 潔淨造紙. 復別築淨

臺. 於上起屋. 召善書人□州王恭. 別院齋戒

洗. 浴淨衣. 焚香布華. 懸諸幡蓋. 禮經懺悔.

方昇座焉. 下筆含香. 擧筆吐氣. 每日□然

精勤無怠. 禪師躬自入淨. 運想燒香. 筆翰之

間. 幷專心目. 因5修若是. □于終始. 每寫一

卷. 施□十匹. □成一部. 總施六百餘段. 恭因

發心. 幷皆不受. 勞誠竭慮. 筋力都盡. 寫經

□畢. 俄從永化. 德以經成. 設齋慶集. 大衆同

請. 希心禮見. 禪師於衆前. 燒香散華. 發發弘

誓願. □開經藏. 放大光明. 周七十餘里. 照定

州城. 城中士女. 幷皆同見. 中山齋衆. 旣睹希

奇. 得未曾有. 投身宛轉. 悲[&FFFF]#懺悔. 禪師又勒

石. 寫涅槃法華經各一部. 初移入龕之際. 石

涅槃法華. 幷放光明. 滿十餘里. 擧衆咸睹. 感

悟無涯

處士孫思○. 雍州永安人也. 神彩高遠. 儀貌

魁梧. 身長七尺. 眉目疏朗. 然學該內外. 尤閑

醫藥. 陰陽術數星曆卜筮. 無不該通. 善養性

好服食. 嘗服流珠丹及雲母紛. 肌膚光潤. 齒

髮不虧. 耆老相傳云. 百餘歲視其形狀. 如年

七八十許. 義寧元年高祖. 起義幷州時. ○在

下              欄

境內. 高祖知其宏達. 以禮待之. 命爲軍頭. 任

之四品. 固辭不受. 後歷遊諸處. 不□所居. 隨

時利物. 專以醫方. 爲事有來請問. 無不拯療.

常勤道俗諸人. 寫華嚴經七百五十餘部. 上

元儀鳳之年. 居長安萬年二縣之境. 嘗與人

談話. 說齊魏人物及洛陽故都. 城中朝士. 幷

寺宇衆僧. 宛然目 擊. 及將更問. 便卽不言. 嘗

撰古今名醫妙術. 號曰孫氏千金方. 凡六十

卷. 備窮時用. 進上高祖. 高祖賞以束帛. 將授

榮班. 苦辭不受. 時召入內. 旬月不出待詔禁

中. 甚見優[&FFFF]#. 帝嘗縱容顧問. 修何功德. 爲最

佳耶. ○對曰. 天皇何不讀華嚴經. 帝問何故.

○曰. 天皇大人. 須讀大典. 譬如寶器函蓋宜

相稱耳. 帝曰. 若論大經. 近者玄□法師所譯

大般若凡六百卷. 寧不大乎. ○曰. 般若空宗.

乃華嚴經中. 枝條出6矣. 帝深信之. 永淳前

卒. ○有子曰行眞又名元一. 貞正該博. 强記

洽聞. 深思法要. □向一乘. 繼習父風. 亦以華

嚴爲業. 知名當代. 實爲高信士焉

雍州萬年縣人. 康阿祿山. 以調露二年五月

一日. 染患遂亡. 至五日將殯載至墓所. 未及

下車. 聞棺中有聲. 親里疑其重言. 剖棺視之.

祿山果蘇. 起載至家中. 自說被冥道誤追. 在

閻羅王前. 總有三十五人. 共作一行. 其中有

新□果又幷祿山等十五人. 先有戒行. 同於

王所. 披訴得還. 嘗時見東市藥行人阿容師.

師去調露元年患死. 爲生時煮鉤子. 與七百

人. 入□湯地獄. 先識祿山. 遂憑屬曰. 吾第四

子行證. 稍有仁慈. 君爲我語之. 令寫華嚴經

經數: 二○七三

經名: 華嚴經傳記卷第五

頁數: 一七二

上              欄

一部. 餘不相當. 若得爲寫. 此七百人. 皆得解

脫矣. 山後林健. 往新□. 尋覓果又. 相見悲

喜. 猶若故交. 各說所由. 暗相符會. 又往東

市賣藥阿家. 以容師之言. 具告行證. 證大悲

感. 遂於西大原寺法藏師處. 請華嚴經. 令人

書寫. 初自容師亡後. 家人寂無夢想. 至初寫

經之夕. 合家同夢. 其父來喜暢無已. 到永隆

元年八月. 莊嚴周畢. 請大德沙門慶經設供.

祿山爾日亦在會中. 乃見容師等七百鬼徒.

幷來齋處. 禮敬三寶. 同□僧前. 懺悔受戒. 事

畢而去. 山旣備□冥司深信罪業. 遂屛絶人

事. 永棄俗緣. 入太白終南. 專務栖隱. 後不知

所終

雜述第十

華嚴經中佛名二卷     菩薩名一卷

右不知誰所集也. 但鳩集闕略. 未能備盡.

今沙門賢首更廣其塵. 頗爲詳悉

普禮法一十五拜

右天台山智□禪師所撰. 其拜首皆稱普

禮. 末皆稱盧舍那佛. 其間具引寂滅道場

等七處八會之名. 今江表盛行. 不復繁□.

□仍判華嚴. 爲圓滿頓敎(云云)

華嚴齋記一卷

右竟陵文宣王撰. 自齊梁已來. 每多方廣

齋集. 皆依此修行也. 今益州宏法師. 亦以

華嚴爲志. 勸其士俗. 淸信等或五十人或

六十人. 同爲福社. 人各誦華嚴一卷. 以同

經部. 每十五日. 一家設齋. 嚴道場高座. 供

主昇座. 餘徒復位. 各誦其經畢而方散. 斯

中              欄

亦齋集之流也

供養十門儀式

右沙門智儼撰

善財童子諸知識錄

右沙門彦琮撰

華嚴旨歸一卷十門. 一說經處. 二說經時. 三

說經佛. 四說經衆. 五說經義. 六說經敎. 七顯

經義. 八釋經意. 九辨經益. 十示經圓

右於上十門. 各以十義解釋. 通幷百門以

顯經意. 遂令浩汚之旨. 宛在目前. 具如彼

釋. 沙門法藏所述

華嚴三昧觀一卷十門

右於上十門. 亦各以十義. 辨其所要. 務令

修成普賢願行. 結金剛種. 作菩提因. 當來

得預華嚴海會. 用於天台法華三昧觀. 諸

修行者. 足爲心鏡耳. 沙門法藏所述

華嚴綱目一卷   華嚴玄義章一卷   華嚴敎

分記三卷

右幷大章疏之外. 隨人所問. 隨義而說. 錄

以成卷. □顯此經意. 法藏所述也

華嚴□梵語一卷(舊經)華嚴梵語及音義一卷(新經)

右新舊二經. 所有梵語. 及新經難字. 悉具

□及音釋. 讀經之士實所要焉

華嚴三寶禮十首

右初禮云. 南無第一會. 菩提樹下師子座

上. 盧舍那佛廣. 及十方遍周法界. 一切諸

佛所說. 甚深果德法海. 幷普賢菩薩等. 微

塵數菩薩摩訶薩. 一切三寶. 後七會. 稱處

名法名菩薩名. 別餘皆同上. 其第九. 禮

下              欄

中本經四十九萬八千八百偈華嚴經中三

寶. 第十. 禮上本十大千界微塵數偈華嚴

經中三寶. 幷但稱說彼經佛法及普賢等.

可知

華嚴讚禮十卷十首

右初禮云. 至心歸命禮華嚴第一會. 樹王

登寶位. 蓮界演華文. 聖衆眉間出. 神光發

面門. 座中流慧海. 毛孔現慈雲. 一塵含法

界. 九世念中分. 願共諸衆生. 同遊華藏界.

其第二會讚云. 龍堂信雲廣. 海印法流深.

輪光極空際. 名諦盡圓音. 賢初該六位. 傳

首十方臨. 主伴□文映. 帝網理難尋. 第三

會云. 聚日臨山頂. 雲集滿虛空. 覺樹初無

起. 天堂現金容

1隋州司法狄仁Ｃ事. 調露二年. 高宗將封

嵩嶽諸州宰牧. 各以六科擧人. 隋州刺史

臨眞公. 守節擧送. 東都□寄主人. 宿於賣

藥之室. 夜夢有人引行遊觀入一大室. 莫

知邊際. 仰視但見[&FFFF]#井垂蓮. 圓泉[&FFFF]#海. 金

花方鏡. 殊勝莊嚴. 幡上皆有諸佛菩薩形

像. 聞空中有聲曰. 此是花嚴道場也. 覺後

慶□兼倍. 願造大幡. 如夢所見. 還至墮州.

乃訪□工. 將事修造時. 有安州范君及王

生二人. 來共圖□. 於興圓寺佛殿中. Ｃ繪

成就. 長百餘尺. 所用丹靑. 皆香水淸潔. 遂

感一瑞鵲. 每日飛來. 馴擾□處. 曾無驚□.

凡經旬半後. □不見. 咸以爲□士淸淨至

誠之所致

華嚴經傳記卷第五

經數: 二○七四

經名: 大方廣佛華嚴經感應傳

頁數: 一七三

上              欄

1文永十二年(乙亥)正月中旬之候. 聽聞五敎章

三十講. 暫經□梅尾高山寺之處. 自彼寺

住侶惠日房辨淸之手. 借得華嚴傳五卷.

點本之間. 喜悅銘肝之餘. 下向南都之後.

□能書之輩令書寫. 此傳之內. 當卷者. 表

□當寺下野公膽惠令書寫之. 假名幷姓.

□同伴與伴與公慶性令付之. 裏書者. 同

年四月晦日(申時)於東大寺尊勝院新學問所

手自書寫之畢. 已及八旬之齡. 雖倦三餘

之勤. 爲備生前之思出. 愍勵老後之修學.

後學披見之時. 可哀其志矣. 此假名姓裏

書者. 土御門大納言入道(顯定卿)三所記錄也.

卽以彼禪門自筆之點本寫之. 可爲無雙

之證本也

建治元年(乙亥)六月五日(午時)於當院家新彌勒

堂. 合寫本等奉讀之畢. 願以此五卷披讀

之微功. 必爲彼三會得脫之良因耳. 前權

僧正宗性. 聽衆. 良曉得業. 慶實法師. 談義

之後. 卽於當院家新學問所. 爲散後日之

不幅. 委記當時之次第而已. 右筆. 華嚴宗

末葉沙門釋宗性. 年齡七十四. 夏Ｃ六十

二

抑此料紙者. 去文永三年之曆暮秋九月

之候. 後嵯峨天皇所降賜也. 不慮之朝恩.

面目頓餘身之間. 漸漸取出之. 以寫如此

要書. 以資前院之後菩提. 以祈法皇之御

得脫. 冥衆必垂哀愍. 所願畢得成就矣

中               欄

2大方廣佛華嚴經感應傳

四明山大方廣無生居士胡幽貞刊纂

此傳本花嚴疏主藏公門徒僧惠英. 集爲

上下兩卷. 今予鄙其事外色詞蕪於祥感.

乃筆削以爲一卷. □有見聞於玆□乘. 生

難遭想. 各勉受持

西域無著菩薩弟天親. 少習內氏. 長通五部.

初業小乘. 造小乘論五百部. 無著愍其聰穎

未發大心. 深媚小法非議大敎. 遂方便示疾.

使人呼而誘進之. 爲其廣說病之因業. 天親

遂以兄之受持維摩法華涅槃華嚴等經. 抗

聲轉誦. 無著凝聽. 且喜且悲. 天親覽經數辰.

方獲信悟. 深敬華嚴一乘. 是諸佛境界. 遂捨

小師大. 深自悔咎. 欲以利刀斷舌爲謝前過.

無著誡之曰. 向以汝口激揚權敎. 毁斥眞乘.

今還以汝口. 讚美眞乘. 自滅深累. 何斷舌爲.

天親於是入山. 受持花嚴. 後造十地論. 有所

不通. 來問無著. 無著3未通. 昇知足天. 請決

慈氏. 論□絶筆. 地大震動. 論放光明. 照數百

里. 擧國慶異. 廣如無著傳中說

魏朝幷洲僧靈辨. 童子出家. 精心佛乘. 專以

花嚴爲業. 時未有疏論. 每思玄旨請益無所.

於是嚴飾道場. 頂戴華嚴. 晝夜行道六年. 有

餘步步流血. 哀請文殊加被. 誓通奧典. 克誠

無替. 忽於一夜. 感見童眞. 及明朗悟華嚴法

界七處九會. 卽入微定. [&FFFF]#若當時. 猶歷目睹

下              欄

耳4聽心領. 昔所未了. 今無不通. 遂於彼洲

西縣5兄山中. 造華嚴論一百卷

東晉沙門支法領. 幼年出家. 心行精志. 悲嘆

能仁滅後正敎○替. 乃往西天詢心聖典. 行

至于□. 忽遇西來三藏一乘法主佛馱跋陀

羅. 此云覺賢. 釋迦種姓甘露飯王之裔孫也.

是大乘三果人. 卽當第三地菩薩. 將華嚴梵

本三萬六千餘偈來. 6若於經中有所不通. 卽

7昇兜率. 請問彌勒世尊. 法領哀請三藏慈降

震旦流通華嚴. 依請而來京師安置. 行坐不

與凡同. 或於□□間. 出入無□. 同住諸僧. 悉

皆驚異. 咸謂之魔. 衆僧遂問三藏曰. 法師得

過人法耶. 三藏對曰. 吾今已得. 諸師乃集京

城僧衆. 作法□磨. 而欲8檳棄. 而三藏遂攝衣

□昇空. 現諸神變騰身. 坐飛南往揚洲. 如鳥

翔空. 擧9僧愕悔. 不可復追. 以義熙十四年

三月十四日. 於建業謝司空寺. 造護淨法堂.

□譯華嚴. 當譯經時. 堂前忽然化出一池. 每

日旦有二靑衣. 從池而出. 於經堂中. ○掃硏

墨給侍. 際暮還宿池中. 相10傳釋云. 此經久

在龍宮. 龍王慶此□譯故. 乃躬自給侍耳. 後

因改此寺爲興嚴寺. 同□譯沙門惠業惠嚴

惠觀等. 從三藏筆授. 11昊郡太守孟□. 右衛

將軍□叔度等爲檀越. 至元熙二年六月十

日譯畢. 後至12大宗永初二年十二月二十日.

與梵本再校勘已. 宋主請心那跋陀羅三藏

講此經. 三藏恨以方音未通. 不盡經旨. 乃入

道場請念觀音. 未盈七日. 遂夢易漢首於梵

頭. 因卽洞解秦言. 時號換頭三藏是也. 佛馱

經數: 二○七四

經名: 大方廣佛華嚴經感應傳

頁數: 一七四

上              欄

跋陀羅三藏. 初至關中. 鳩摩羅什法師曰.

汝所譯經論云何. 什曰. 法華維摩等經. 1中

十二門等論. 三藏曰. 如君所譯. 未出人度外.

何足廣置大名. 時關中盛稱三藏. 爲大論師.

他日秦主姚興. 請三藏於東宮持論. 座下學

士三千餘人. 釋有生肇融叡等. 2儒謝靈運費

長房等. 皆莫敢擧問. 什公乃抗聲問曰. 君以

云何爲正見. 三藏曰. 謂見一切法空. 什曰. 旣

空何所見. 對曰. 見空可非無見. 什曰. 空可見

否. 三藏曰. 空不可見. 什又問. 吾以云何破

色空. 三藏曰. 色無自體. 聚衆微以成色. 折色

至微. 所以色空. 什曰. 君以折色至微令色空.

當云何復破極微空. 三藏曰. 衆人皆以方分.

分之明極微空. 吾意不然. 什曰. 於意云何. 三

藏曰. 由一微故有衆微. 3由衆微故有一微.

微無自性. 何折之有. 什公聞此. 茫然不知是

何言說. 遂不復問. 時衆皆莫達三藏一乘深

旨. 又宗輔什公乃謂. 三藏無答. 於是休論. 三

藏歸院已. 生肇寶雲等. 又詣問欲4決前義

云. 什公未曉所談. 三藏曰. 此義難了. 吾言甚

易. 什自[&FFFF]#耳. 什後又自問亦如前. 答終莫之

究. 幽貞問. 此什公論錄於一乘. 有道形沙門.

欲同窺一乘之論. 俱聞三藏之說故. 附出此

5中

北齊惠八法師. 幼而厭俗. 長業華嚴. 十五六

年. 於道場中. 六時禮旋. 晝夜誦持. 初無懈

歇. 於寐夢中見一童子. 自稱善財. 告惠八

言. 師旣能硏精華嚴. 欲究佛境. 明日向南

來. 與師聰明藥. 令師得悟經旨. 惠八明朝具

中              欄

陳諸僧. 遂香湯洗浴. 身服淨衣. 手執香爐. 歸

命三寶. 願所尋心. 必獲如夢. 卽與童子南行.

心口專志. □念文殊. 緣路數里. 忽見一池. 方

圓半里. 雜花□6岸有菖菴. 7意菖菴是聰明

藥. 爰命從童入水採之. 忽獲一根大如車軸.

歸寺丸合. □服棗許. 8使覺輕安神爽. 日誦

萬言. 因獲精解華嚴. 造此經疏十餘卷. 講經

五十遍

大唐永9微年中. 有居士Ｃ玄智. 華嚴藏公之

同學. 弱冠參道. 五經三藏內道被通. 專以華

嚴爲業. 居方洲山中. 初餌松葉. 六十餘年誦

持不替. 五十年前. 感其10所地涌甘泉. 供足

不□. 林生美果.  樹樹繁實. 遠近採取. 無所□

□. 忽雨深雪. 行李不通. 齋糧時竭. 於是則有

山神. 送藥狀似醍□. 味甘於乳. 喫之一11題.

七日不飢. 益加心力. 身輕目明. 若夜禮誦. 自

有燈現. 晝日誦經. 則衆鳥集聽. 山神眷屬. 現

身圍繞. 異香時來. 奇果每至. 有時夜誦. 口放

光明. 照及四十餘里. 光色如金. 遠近驚異. 或

有人往尋到山. 唯見居士誦經口中光明. 時

年九十有二. 無疾而終. □毘之時. 牙齒變爲

舍利. 獲百餘粒. 悉放光明. 數日不歇. 于時僧

俗收之. □塔供養

永徽年中. 禪定寺有兩僧. 名道祥惠悟. 感隱

太白山中. 祥卽持誦涅槃. 悟卽持誦華嚴. 服

餌松12禾. 六時禮懺. 晝夜誦持. 積有年歲. 忽

於一時見一居士. □髮皓首. 所衣潔素. 儀容

恢美. 前來設禮. 庠序而言. 弊居設齋. 欲請一

僧. 僧曰. 此唯二僧. 俱往可不. 居士曰. 弟子

下              欄

貧家. 本擬請一僧. 僧問意欲交誰行云. 請華

嚴法師. 悟遂赴請. 隨居士行. 可百餘步. 居士

於是. 騰身於空中問悟曰. 師何不昇空. 悟對

曰. 13貧道無翅. 昇空未得. 居士問悟. 師猶未

得神通耶. 悟答曰. 實未得. 居士□從空下. 安

致悟於居士衣襟中坐. 又14令冥目. 于時只聞

耳邊□□風聲. 可半食頃. 還放履地. 遂令開

目. 不知到處. 環視唯見大山. 觀其屋宇. 皆是

湧出. 延悟入堂. 禮佛□畢. 忽見五百異僧. 執

□持盂. 翔空而至. 悟敬異僧. 寧敢居上. 遂

15從下行. 居士來語曰. 師受持華嚴. 是佛境

界. 何得於小聖下坐. 遂□引悟. 坐於五百聖

衆之上. 齋後洗漱已. 諸聖便騰空而去. 居士

乃遣人擎一床寶物. 將以○悟. 令與□願. 悟

曰. 貧道來不由地. 居士□攝至此. 自□不得.

請垂送歸. 誦經報德. 居士曰. 本所齋意在師

一人. 雖有五百羅漢來食. 皆臨時相請耳. 師

且與□願. 當卽發遣人. 送歸本居. 悟與□願

已. 16[&FFFF]#前有三五童子. 各可六七歲. 居士呼

之. 又重標名於一童子遽來. 居士語曰. 汝可

祇事此法師. 童子便請於悟曰. 師暫開口. 悟

卽依開. 童子觀之云. 師甚多病. 童子卽將手.

向身上摩. 遂取少藥. 大如麻子. 分爲三丸. 與

悟呑之. 又請開口. 童子忽飛入口中. 悟當時

便騰虛. 還本所居. 住空中謂祥曰. 向蒙神仙

居士請齋. 遂獲神通. 今欲暫之[&FFFF]#[&FFFF]#金闕紫

微等宮. 以持誦本業. 言訖辭祥. 攝三衣甁□

及所受經. 昇空而去

顯. 慶年中. 九□山有一尼師. 志精佛乘華嚴

經數: 二○七四

經名: 大方廣佛華嚴經感應傳

頁數: 一七五

上              欄

□藏. 入山受持. 二十餘載. 禮誦無替. 依敎修

行. 性定心寂. 遂證惠眼. 得因陀羅網境界.

十方世界微塵刹海九會道場. 了了明見. 如

鏡中像焉

總章元年. 西域有三藏梵僧. 來至京洛. 高宗

師事. 道俗歸敬. 華嚴藏公. 猶爲童子. 頂禮三

藏. 請受菩薩戒. 時衆白三藏言. 此童子誦得

華嚴大經. 兼解其義. 三藏驚歎曰. 華嚴一乘

是諸佛□藏. 難可遭遇. 肉通其義. 若有人誦

得華嚴淨行一品. 其人已得菩薩淨戒具足.

不復更受菩薩戒. 西域傳記中說. 有人轉華

嚴經. 以洗手水. 滴著一蟻子. 其蟻命終. 生□

利天. 而肉有人能得受持. 當知此童子. 於後

必當廣大饒益. 能施群生無生甘露

上元年中. 洛州敬愛寺有僧. 生緣在鄭州. 歸

奉覲歐親. 行及鄭洲界. 暮宿店家. 次有僧來.

不知名號. 亦投店宿. 與前來僧. □房安置. 其

後來僧謂主人曰. 貧道遠來. 疲頓□乏. 主人

有酒□三升. 有肉買一斤. 具有資直. 請速致

之. 無至遲也. 主人遽依請辨. 僧盡□之. 其敬

愛律師. 怒而訶之. 身披法服. 對俗士恣□酒

肉. 不知□愧. 其僧默而不答. 至於初夜. 索水

漱口. 端身趺坐. 1緣發梵音. 誦大方廣佛華嚴

經. 初標品題. 次誦如是我聞一時佛在摩竭

提國寂滅道場. 其僧口角兩邊. 俱發光明. 狀

若金色. 聞者垂淚. 見者發心. 律師亦生□慕.

竊自念言. 彼酒肉僧. 乃能誦斯大經. 比至三

更. 猶聞誦經聲聲不絶. 四□欲滿. 口中光明.

轉更增熾. 遍於*[&FFFF]#宇. 透於孔隙. 照明兩房.

中               欄

律師初不知是光而云. 彼客何不息燈. 損主

人油. 律師因起如□方. 窺見金色光明自僧

之口兩角而出. 誦至五帙已上. 其光漸收. □

入僧口. 2夜五更誦終六帙. 僧乃□臥. 須臾

天明. 律師肉泣. 而來五體投地. 心哀懺過. 輕

謗賢聖. 願罪消滅

儀鳳年中. 西域有二梵僧. 至五臺山. 齎蓮花

執香爐. □膝行步. 向山頂禮文殊大聖. 遇一

尼師在 巖石間松樹下繩床上. 端然獨坐口

誦華嚴. 時景方暮. 尼謂梵僧曰. 尼不合與大

僧同宿. 大德且去. 明日更來. 僧曰. 深山路

遙. 無所投寄. 願不見遣. 尼曰. 吾不去某不可

住. 當入深山. 僧徘徊□懼. 莫知所之. 尼曰.

但下前谷. 彼有禪窟. 僧依而住. 往尋果見禪

窟. 相去可五里餘. 二僧一心合掌. 手捧香爐.

面北遙禮. 傾心聽經. ＣＣ於耳. 初啓經題. 稱

如是我聞. 乃遙見其尼. 身處繩床. 面南而坐.

口中放光赫如金色. 皎在前峰. 誦經兩帙已

上. 其光盛於谷南可方圓十里. 與晝無異. 經

至四帙. 其光稍稍□收. 至六帙都畢. 其光□

入尼口. 華嚴經菩薩住處品云. 震旦國東北

方有菩薩住處. 名淸□山. 過去諸菩薩. □於

中住. 今有菩薩. 名文殊師利. 與萬菩薩俱. 其

山在岱洲南3折洲東北. 名五臺山. 首楞嚴三

昧經云. 文殊是過去平等世界龍種上尊王

佛. 又央□摩羅經云. 文殊是東方歡喜世界

摩尼寶積佛. 4彼神尼之境界. 必文殊之分

化. 以示梵僧也

垂拱初年. 有中天竺三藏法師日照. 遠將梵

下              欄

典來此傳譯. 高宗詔太原寺安置. 召集京城

大德僧. 共譯大華嚴密嚴等十餘部經. 僧道

成薄塵圓測5意應等證義. 遍禮思玄等執筆.

惠智等譯語. 時華嚴藏公在寺. 因□譯次問

三藏曰. 西域頗有受持一乘獲感應否. 三藏

曰. 貧道比尋師. 至於南天夜. 宿一寺有大德

六十餘僧. 皆誦華嚴爲業. 以文殊爲上座. 寺

僧有6已者. 以誦得華嚴經者. 次補其處. 每

以日暮來集. 焚香禮懺. 各誦一卷華嚴. 以爲

□准. 此寺本輪伽鳥捨寶造之. 緣衆僧誦華

嚴經. 其鳥遂感生天. 其餘感應7其多. 不可備

述. 垂拱三年四月中. 華嚴藏公. 於大慈恩寺.

講華嚴經. 寺僧曇衍爲講主散講. 設無遮會.

後藏公往崇福寺. 巡謁大德成8薦. 二律師.

時塵律師報藏公曰. 今夏賢安坊中郭神亮

檀越. 身死經七日. □蘇入寺禮拜. 見薄塵自

云. 9傾忽暴*已. 近蒙更生. 當時有使者三人.

來追至平等王所. 問罪福已. 當合受罪. 令付

使者引送地獄. 垂將欲入. 忽見一僧云. 我欲

救汝地獄之苦. 敎汝誦一行偈. 神亮驚懼. 請

僧救護. 10卑賜偈文. 僧誦偈曰. 若人欲了知

三世一切佛應當如是觀心造諸如來. 神亮

乃志心誦此偈數遍. 神亮及合同受罪者數

千萬人. 因此皆得離苦. 不入地獄. 斯皆檀越

所說. 當知此偈能破地獄. 誠□思議. 藏答塵

曰. 此偈乃華嚴第四會中偈文. 塵初不記是

華嚴. 猶未全信藏公. 乃索十行品□看. 果是

十行偈中最後偈也. 塵公歎曰. □聞一偈. 千

萬人一時脫苦.  肉受持全部. 講通深義耶

經數: 二○七四

經名: 大方廣佛華嚴經感應傳

頁數: 一七六

上              欄

垂拱三年. 惠英比丘. 從藏公於慈恩寺座下.

聽講華嚴已. 巡院經行. 至□譯院時. 與慈恩

弘志法師楚國寺光法師偕行. 藏公謂諸德

曰. 西域有勒那三藏法師. 唐云1寶意. 講華

嚴. 聽衆數千. 忽有二人. 形貌端嚴. 身光赫

奕. 於大衆前禮三藏曰. 弟子從□利天帝釋

使來. 請法師天上. 講華嚴經. 願垂卽行. 三藏

曰. 貧道講猶未畢. 未可相隨. 畢卽依請. 使者

曰. 幾時當畢. 三藏曰. 猶有兩帙. 使者又云.

願畢在2畢. 當更親迎. 三藏許已. 忽卽不見.

及講欲終□收經了. 使者又來. 當時都講梵

音維那等. 法師於高座上. 一時遷化. 隨使赴

於釋宮. 講讚大乘深旨. 當知華嚴□藏. 天上

人間無不宗重

天授元年. 華嚴藏公. 歸覲祖母到曾洲. 牧宰

香花郊迎至二年. 請講華嚴. 說法之次議及

邪正. 時有少道士. 在側歸3報弘道觀4王. 北

寺講師. 誹5謗道尊. 觀主聞之6其怒. 明晨領

諸道士三十餘人. 來至講所. 面興□色. 口發

粗言. 謂藏公曰. 但自講經. 何故論道門事. 藏

公曰. 貧道自講華嚴. 無他論毁. 觀主問曰. 一

切諸法. 悉皆平等耶. 藏公對曰. 諸法亦平等

亦不平等. 觀主又問. 何法平等. 何法不平等.

答曰. 一切法不出二種. 一者眞諦二者俗諦.

若約眞諦. 無此無彼. 無自無他. 非淨非穢. 一

切皆離. 故平等也. 若約俗諦. 有善有惡. 有尊

有卑. 有邪有正. 豈得平等耶. 道士詞窮無對.

猶嗔不解. 於如來所. 生毒害言. 歸觀經一宿.

明朝洗面手. 7忽眉髮一時俱落. 通身瘡□方

中              欄

生悔心. 歸敬三寶. 心哀藏公. 誓願受持華嚴

經一百遍. 轉誦向二年. 猶有十遍未畢. 忽感

眉髮重生身瘡皆愈. 曾洲道俗. 無不見聞

聖曆元年. 則天太后. 詔請于□三藏實叉難

陀. 與大德十餘人. 於東都佛授記寺. □譯華

嚴. 僧復禮綴文. 藏公筆授. 沙門戰陀提婆等

譯語. 僧法寶弘8置波崙惠儼去塵等審覆證

義. 太史太子中舍膺福衛事參軍于師逸等.

同共□譯. 則天與三藏大德等. 於內遍空寺.

親御法筵. 製序刊定. 其夜則天. 夢見天雨甘

露. 比丘五更. 果有微雨. 香水之雨. 又於內

苑*[&FFFF]#沼中. 生一莖百葉蓮華. 綠枝紅□香艶

超倫. 蓮花有三種. 一人間華有十葉. 二天上

華有百葉. 三淨土華有千葉. 今內苑生百葉

者. 明是天華也. 則天嘉此. □譯瑞應. 詔出花

9[&FFFF]#使中官. 送向佛授記寺□譯之所. 擧寺僧

衆. 及懷洲大雲寺什法師. 在悉同觀睹. 敬歎

希奇. 至聖曆二年十月八日. 譯新經訖. 詔請

藏公. 於佛授記寺. 講此新經. 至華藏世界品.

講堂及寺院. 地皆震動. 擧衆驚異. 都維那惠

表僧弘*置等. 連狀聞奏. ○批云. 昨敷演微

言. 弘揚□□. 初譯之日. 夢甘露以呈祥. 開

講之晨. 感地動而標異. 斯乃如來降跡. 用符

九會之文. 豈朕庸虛敢10堂六種之震. 披覽來

狀. 欣暢兼懷

聖曆年中. 于□三藏實叉難陀. 於佛授記寺.

□譯華嚴. 向藏公曰. 本國有沙彌. 名彌伽薄.

持十戒. 雖未受具. 身意淸淨. 專誦華嚴. 於一

日中. 有二使者. 至作禮. 狀貌偉麗. 身有光

下              欄

明. 彌伽怪異. 問所從來. 使者對曰. 弟子自

降□利. 帝釋使來. 請11師誦華嚴經. 願垂卽

行. 伽曰未審. 天帝何緣. 見命而誦經耶. 使

者曰. 帝與脩羅戰時. 每被12○迫. 帝以天眼.

觀視閻色. 欲心念誦加護. 縱有13四漢. 未辨

斯事. 唯見法師專精華嚴. 心遊佛境. 可爲人

天福田. 所以見迎耳. 師曰. 貧道必能有所饒

益. 豈敢辭耶. 於是受請. 閉目俄頃便至天宮.

14帝喜曰. 每被修羅見擾. 故屈師來. 師受持

華嚴. 諸天護持. 善神影衛. 請爲誦經. 以禳彼

敵. 帝卽脫天冠. 擬於虛空. 忽然化出殿堂.

七寶所成. 四門八□. 摩尼衆寶之所莊飾. 懸

繒幡蓋. 間列花香. 以爲供養. 請入殿坐蓮花

座. 誦華嚴經. 經聲寥15高. 遍徹天宮. 帝釋卽

領三十三天四兵侍衛萬衆圍□. 坐於寶臺.

乘空而行. 向其□所. 脩羅軍衆. 睹此威靈. 卽

便退[&FFFF]#. 徒侶潛竄於藕孔中. 帝釋□16請師

天宮. 供養施以七珍異寶. 帝釋又白師言. 若

須長生之藥. 亦當奉上. 請住天宮. 無見辭也.

師曰. 割愛出家. 心無上道. 世間珍異. 及長

生事. 非所志焉. 帝於是五體投地. 一心頂禮

曰. 願我菩提時. 誓相濟脫. 莫見棄遺. □遣使

送還閻色. 所有衣服. 皆染天香. 終身不滅. 後

終願生淨土. 實叉三藏. 具識此沙彌者矣

聖曆年中. 于□三藏實叉難陀云. 龜玆國中.

唯習小乘. 不知釋迦分化百億. 現種種身雲.

示17新境界. 不信華嚴大經. 有梵僧. 從天竺

將華嚴梵本. 至其國中. 小乘師等. 皆無信受.

梵僧遂留經而歸. 小乘諸師. □以經投棄於

經數: 二○七四

經名: 大方廣佛華嚴經感應傳

頁數: 一七七

上              欄

井經於井中. 放光赫如火聚. 夜諸師睹之. 疑

謂金寶. 至明集議. 使人□之. 乃是前所棄華

嚴經也. 諸師稍爲驚異. 遂□1入歸經藏中龕

安置. 他日忽見梵本. 在其藏內最上隔. 諸師

念言. 此非我釋迦所說耶. 吾見有少異. 乃收

入藏中. 何人輒將向此上隔. 又以梵本. 置於

下龕. 僧衆躬鎖藏門. 自 掌□鉤. 明日開藏. 還

見華嚴在其上隔. 諸師方悟一乘大敎威靈

如此. □悔2過責. 信慕漸生矣

證聖年中. 花陰鄧元英(有本名元爽)有一親3友. 忽

染時患. 死經七日□□. 謂元爽曰. 見冥道宮

吏將追君父. 文案欲成. 急修功德以禳之. 元

英驚懼曰. 修何功德. 而疾獲[&FFFF]#. 彼人云. 急寫

大華嚴經一部. 若遲大期不遠. 元英乃遽市

買紙. 向□寺伏禪師院. 請禪師與名召經生.

如法護淨. 一時書寫. 未兪旬日. 經已周畢. 辦

齋慶之. 於後遂[&FFFF]#斯厄. 元英仍依母服4[&FFFF]#切

在懷. 至其冬十一月中. 於母墳所舊5種寒枯

之莖. 忽生花葉. 芳Ｃ榮艶. 五彩含英. 斯蓋寫

經之感也. 洲縣以之聞奏. 則天嗟異. 賜立孝

門. 降○旌表

如意元年. 降洲有二童女. 皆性識靜正. 6□

年依師姑. 誦華嚴經. 得三十餘卷. 師姑戒

行. 精苦常誦華嚴爲業. 欲敎二女令得剃度.

無幾師姑忽然端坐而終. 二女朝朝. 詣墳所

號泣. 經於三年. 墳上忽生紅蓮五莖. 二乘睹

華感異. 益以號慕. 忽見一梵僧. 神儀甚偉. 來

問女曰. 汝何哀號如是. 女對曰. 於和尙所. 誦

習華嚴. 志心出家. 不圖無感. 師姑早喪. 僧曰.

中              欄

汝旣能懇心剃落. 何憂不果. 僧乃於懷中. 出

一□像方圓六七寸. 以授二女. 而告之曰. 汝

將此像. 於家供養. 不久當獲出家. 女得像已

禮謝梵僧. 少7傾忽然不見. 女卽將歸家. 如

法供養. 精8懃信敬. 一心無怠. 其像方圓. 日

長一寸. 十日間. 無日不長. 後至丈餘. 洲縣

知之. 兼花檢覆聞奏. 則天異之. 詔遣二女. 兼

花根莖同入發墓取花. 乃見花莖秀棺而出.

破棺取根. 根自師9始舌上而生. 光彩鮮艶.

洲縣同見. 二女京召入內. 則天自手執刀落

髮. 幷賜三衣甁□等. 俱配天女10寺. 因此便

出○天下諸寺. 各度僧尼二人

大足年中. 楊洲大雲. 有僧弘寶. 美儀貌善誦

經. 每自恃□於人. 忽然一日眉上□下. 出一

瘤□. 其大如桃. 旬日之間. 漸長三寸餘. 其僧

恥之不出房門. 於寺醫療. 日更增甚. 因自思

惟. 此疾11有二因緣. 一則過去業感. 二由見

在輕慢賢聖. 遂卽發願. 於其房中. 轉讀華嚴

經一百遍. 晝夜香花精懇禮懺. 轉經至六十

遍. 夜中忽夢. 12有人來語之曰. 汝欲愈病. 吾

與汝醫. 以手執刀. 截□其□. 13於便驚覺. 至

明具向諸僧廣說. 於是□上生瘡. 瘡中出膿.

經於一月. 其疾全○. 亦無瘡盤. 楊洲僧筠. 入

洛具以此事. 說於花嚴藏公

西京崇福寺大德惠招法師. 或云惠祐. 華嚴

藏公之同學也. 學行精苦. 自小師事儼和尙.

專業華嚴. 偏誦性起一品三卷. 新譯名如來

出現品. 以爲□業. 其僧好靜. 未居崇華寺. 已

前久禪誦在山. 每於靜夜洗14瀨焚香. 坐於繩

下              欄

床. 而誦斯品. 忽於一夜正誦經時. 而有十餘

菩薩. 從地□出. 坐蓮花臺. 身相金色. 光明赫

然. 合掌□而聽經. 誦經□終. 便沒不見. 惠招

密向藏公. 自說此靈感事. 藏公轉向門人惠

諒惠雲玄觀如琮等. 而說之也

永徽年中. 定洲有禪師. 名修德. 學徒數萬. 禪

之領袖也. 而專業華嚴. 欲寫斯經敬爲宗故.

先以比香漬水. 而種15諸樹. 樹大取皮造紙.

而用寫經. 經生筆匠造紙等三人. 大小便□

皆洗浴護淨. 每一卷了. 施以十□. 裝染周畢 .

設齋慶讚. 香函盛之. 志心禮拜. 當設齋日. 道

俗雲趨. 遍開函時. 金光遠照. 徹百餘里. 山東

五十餘洲. 皆來禮經16開. 外道俗無不聞知.

時有□人劉謙之. 北齊第三王子之從者也

齊太和年中. 王子燒身. 以供養文殊菩薩. 謙

之薄殘缺. 乃發心住五臺山. 專業華嚴. 晝夜

受持. 六時禮懺. 頻歷歲時. 精懇匪懈. 乃感文

殊加護. 忽然鬚□自生. 根體具備. 聲韻雅朗.

人鮮及之. 旣復形鬚. 單懇彌志洞曉經旨. 乃

製華嚴論六百卷

幽貞竊聞. 西薩遮俱槃國山中. 有具足下本

一十萬偈不思議解脫大方廣佛華嚴經. 唯

願此經. 早得具足. 傳譯此土. 普利一切有情.

幽貞以有唐建中癸亥紀. 敬發此願. 爲此歸

命文. 於諸禮佛時次. 及十二部經而禮之. 不

禮佛時. 念持此歸命文. 華嚴有不可說刹海

微塵數偈品. 豈貝葉所能傳寫. 皆諸大菩薩

陀羅尼力之所記持. 海雲比丘所受持經. 以

大海量墨須彌山聚筆. 書寫一品. 猶不可窮

經數: 二○七四

經名: 大方廣佛華嚴經感應傳

頁數: 一七八

上              欄

少分. 龍樹祖師. 於龍宮見文字結集所傳之

經. 有上中下三本. 上本有十箇三千大千世

界微塵數偈一四天下微塵數品. 中本有四

十九萬八千八百偈一千二百品. 下本有十

萬偈四十八品. 其上中之本. 亦非閻色人力

可能受持. 所以西域. 唯有下本十萬偈經. 今

在彼國山中. 此土所譯八十卷經. 梵偈唯四

萬五千. 於十萬中. 乃略出耳. 幽貞悲此土經

猶未具故. 廣發是願. 附出此傳. 蓋欲勸諸道

者見之. 皆同禮念哀請. 下本經具足. 早傳此

土也. 傳中僧所敎檀越神亮誦偈. 是前所譯

經本也後譯偈言

若人欲了知      三世一切佛

應觀法界性      一切唯心造

上元年中. 孫思○服流珠1舟雲母粉. 2生一

百五十歲. 顔如3處子. 至長安說齊魏間事.

4明如目睹. 書寫此經七百五十5部

太宗欲讀佛經問○. 何經爲大. ○云. 華嚴經

佛所尊大. 帝曰. 近玄□三藏. 譯大般若六百

卷. 何不爲大. 而八十卷華嚴經. 獨得大乎. ○

答云. 華嚴法界具一切. 於一門中. 可演出大

千經卷. 般若經乃是華嚴中一門耳. 太宗方

悟. 乃受持華嚴一乘□敎. 亦名大不思議解

脫經. 功用大故. 感應亦大. 道者欲學佛心慧.

了佛境界. 證佛地位. 依此一乘法性悔而修

行者. 不歷地位. 初發心時便成正覺. 悉與三

世諸如來等. 譬如衆流一滴之水. □入海中

卽名海水. 若依大乘二乘權敎. 備修萬行. 綿

歷多劫. 不6知聞是經. 以少方便疾得菩提.

中              欄

經云. 此經不入一切衆生之手. 唯除菩薩摩

訶薩. 一切聲聞緣覺. 不得此經. 何肉受持. 若

菩薩億那由他劫. 行六波羅蜜. 不聞此經. 雖

聞不信. 是等猶爲假名菩薩. 若有經卷地如

來塔廟. 禮拜供養. 彼衆生等. 具足善根. 滅煩

惱患. 得賢聖樂. 吾徒其勉之. 予師事禪祖無

名公側. 聞普賢大行海印深定法界體性. 方

知華嚴釋氏宗極. 所以刊修此傳. 廣示未聞

也

華嚴感應傳一7卷

此      頁      完

經數: 二○七五

經名: 曆代法寶記

頁數: 一七九

上              欄

1曆代法寶記

(亦名師資衆脈傳. 亦名定是非□邪顯正破壞一切心傳. 亦名最上乘頓悟法門)

案本行經云. 2雜阿含經. 普曜經云. 應瑞經.

文殊師利涅槃經. 淸淨法行經. 無垢光轉女

身經. 決定毘尼經. 大佛頂經. 金剛三昧經. 法

句經. 佛藏經. 瓔珞經. 花嚴經. 大般若經. 禪

門經. 涅槃經. 楞伽經. 思益經. 法華經. 維摩

經. 3藥師經. 金剛般若經. 付法藏經. 道敎西

昇經. 釋法琳傳. 釋虛實記. 開元釋敎. 周書異

記. 漢法內傳. 尹喜內傳. 牟子. 列子. □子. 吳

書. 幷古錄. 及楊楞伽. □都故事等. 後漢明

帝. 永平三年. 夜夢見金人. 身長一丈六尺. 項

背圓光. 飛行殿庭. 於晨旦問朝臣. 是何瑞應.

太史傅又奏曰. 西方有大聖人. 號曰佛. 是其

像也. 明帝4曰. 何以知之. 太史傅又對曰. 周

書異記曰. 昭王甲寅歲佛生. 穆王壬申歲佛

滅度. 一千年後. 敎法流於漢地. 今時是也. 明

帝遣郎中蔡□博士秦景等. 使於天竺國. 請

得佛像菩薩形像經四十二章. 得法師二人.

迦葉摩騰. 竺法蘭. 明帝請昇殿. 供養故洛陽

城西創置白馬寺. 永平十四年正月一日. 五

岳□山白鹿山道士. □善信費齋才等. 六百

九十人等表奏. 臣聞. 太上無形. 虛無自然. 上

古同5尊. 百王不易. 陛下棄本逐末. 心敎西

域. 化謂胡神. 所說不參. 華夏臣等. 多有聰惠.

博涉經典. 願陛下許臣等得與比校. 若有勝

中              欄

6者. 願除虛詐. 如其不如. 任從重決. 帝曰. 依

○7所司命辦供具. 幷五品已上文武內外官

寮. 至十五日平旦. 集8於白馬寺. 道士在寺

門外. 置三壇開二十四門. 帝在寺9門外. 置

舍利及佛經像. 設七寶行殿. □善信費齋才

等. 以道經子書□術等. 置於壇上. 以火驗之.

悲淚□曰. 胡神亂我華夏. 願太上天尊. 曉衆

生得辨眞僞. 道經子書□術等. 見火化爲10Ｃ

燼. 道士驚愕. 先昇天者昇天不得. 先隱形者

11隱形不得.  先入水火者12不敢入. 13先禁□者

喚14策不能應. 種種功能15□無一16驗. □善信

費齋才等. 自感而死. 時佛舍利17放五色光

明. 旋環如蓋. 遍覆大衆. 光蔽日輪. 摩騰法師

坐臥虛空. 神化自在. 天雨寶花及天音樂. 竺

法蘭梵音讚歎. 摩騰法師說偈曰. 狐非師子

類. 燈非日月明. 池無巨海納. 丘無嵩岳榮. 明

帝大悅. 放五品已上公候子女及陰夫人等

出家. 道士六百人投佛出家. 法蘭誦出家功

德經及佛本生等經. 明帝大喜. 擧國歸依佛

敎. 明帝問二師. 佛號法王. 何爲不生於漢國.

迦葉摩騰法師對曰. 迦毘羅衛城者百18千日

月之中心. 三千大千世界之主. 一切龍神有

福之者皆生彼國. 法王所以生於天竺國. 明

帝19有問法師. 佛種族是誰. 何時生何時滅.

摩騰法師答曰. 佛是千代金輪王孫淨飯王

子. 姓瞿曇氏. 亦名釋種. 癸丑歲七月十五日.

從兜率天宮降下. 摩耶夫人託胎. 甲寅之歲

四月八日. 於毘尼園. 摩耶夫人右脅而誕. 又

五百釋種五百白馬乾陟車Ｃ等. 20供佛四月

下              欄

八日同時生. 壬申之 歲二月八日. 踰城出家.

癸未之歲二月十五日. 入般涅槃. 佛雖不生

於漢地. 一千年後或五百年後. 衆生有緣. 先

令聖弟子於彼行化. 案淸淨法行經云. 天竺

國東北眞丹國. 人民多不信敬. 造罪者甚衆.

吾我21今遣聖弟子三人. 悉是菩薩. 於彼示現

行化. 摩訶迦葉彼稱老子. 光淨童子彼號仲

尼. 明月儒童彼名顔回. 講論五經詩書禮樂

威儀法則. 以漸誘化. 然後佛經當往. 牟子云.

昔漢孝明皇帝. 夜夢見神人. 身有日光. 飛在

殿前. 意中欣然也. 心甚悅之. 明日傳問群臣.

此爲何物有通22事. 舍人傅又曰. 臣聞. 天竺

有德道者. 號曰佛. 輕擧23飛騰. 身有日光. 殆

將其神. 於是24上悟. 遣使張騫羽林郎中秦博

土弟子王尊等25一十二人大月26氏. 寫取佛

經四十二章. 在蘭臺石室第十四. 卽時洛陽

城西雍門外起佛寺. 27其壁□朝廷千乘萬騎

繞騎十三□. 又於南宮淸□臺及開陽門上

作佛形像. 明帝在時. 知命無常. 先造壽陵. 陵

曰顯節. 亦於其上作佛圖像. 於未滅時. 國□

民寧. 遠夷慕義. 咸來歸德. 願爲臣妾者. 以爲

億數. 故諡曰明也. 自是之後. 京城左右及

28州縣處處各有佛寺. 學者由此而滋. 晉書

云. 晉桓帝時. 欲刪除佛法. 召廬山遠法師. 帝

問曰. 朕比來見僧尼. 戒行不純. 多有毁犯. 朕

欲刪除. 揀擇事今可否. 遠公答曰. 崑山出玉.

上雜塵砂. 麗水□金. 猶饒瓦礫. 陛下只得敬

法重人. 不可輕人慢法. 晉帝大赦之. 蕭梁武

帝會三敎云. 小時學周禮. 弱冠窮六經. 中復

經數: 二○七五

經名: 曆代法寶記

頁數: 一八○

上              欄

觀道書. 有名與無名. 晩年開釋卷. 猶日1勝

衆星. 按花嚴經云. 一切諸佛退位或作菩薩.

或作聲聞. 或作轉輪聖王. 或作魔王. 或作國

王大臣. 居士長者. 綵女百官. 或作大力鬼神.

山神河神. 江神海神. 主日神主月神. 晝神夜

神. 主火神主水神. 一切苗稼神. 樹神. 及2外

道. 作種種方便. 助我釋迦如來化導衆生. 按

大般若經陀羅尼品云. 爾時舍利子白佛言.

世尊如是般若波羅蜜多甚深經典. 佛般涅

槃後. 何方興盛. 佛告舍利子. 如是般若波羅

蜜多甚深經典. 我涅槃後. 從北方至東北方.

漸當興盛. 彼方多有安住大乘諸苾芻苾芻

尼. 烏波索迦烏波斯迦. 能依如是甚深般若

波羅蜜. 多深信樂. 又佛告舍利子. 我涅槃後.

後時後分後五百歲. 如是甚深般若波羅蜜

多. 於東北方大作佛事. 按付法藏經云. 釋迦

如來滅度後. 法眼付囑摩訶迦葉. 迦葉付囑

阿難. 阿難付囑末田地. 末田地付囑商那和

修. 商那和修付囑優波□多. 優波□多付囑

提多迦. 提多迦付囑彌遮迦. 彌遮迦付囑佛

陀難提. 佛陀難提付囑佛陀蜜多. 佛陀蜜多

付囑脅比丘. 脅比丘付囑富那耶奢. 富那耶

奢付囑馬鳴. 馬鳴付囑毘羅長老. 毘羅長老

付囑龍樹. 龍樹付囑迦那提婆. 迦那提婆付

囑羅候3羅. 羅候羅付囑僧迦那提僧迦那提

付囑僧迦耶舍. 僧迦耶舍付囑鳩摩羅馱. 鳩

摩羅馱付囑□夜多. □夜多付囑婆修槃陀.

婆修槃陀付囑摩拏羅. 摩拏羅付囑鶴勒那.

鶴勒那付囑師子比丘. 師子比丘付囑舍那

中              欄

婆斯已. 故從中天竺國來向□賓國. 王名彌

多羅掘. 其王不信佛法. 毁塔壞寺. 殺害衆生.

奉事外道末曼尼及彌師訶等. 時師子比丘

故來化此4國. 其王無道. 自手持利劍口云.

若是聖人. 諸師等總須誡形. 時師子比丘示

現身流白乳. 末曼尼彌師訶等被刑死. 5流血

灑地. 其王發心歸佛. 卽命師子比丘弟子. 師

子比丘先付囑舍那婆斯已. 入南天竺國. 廣

行敎化. 度脫衆生. 王卽追尋外道末曼弟子

及彌師訶弟子等. 得已於朝堂立架懸首. 擧

國人射之. □賓國王告令諸國. 若有此法. 驅

令出國. 因師子比丘佛法再興. 舍那婆斯付

囑優婆掘. 優婆掘付囑須婆蜜6多. 須婆蜜

*多付囑僧迦羅叉. 僧迦羅叉付囑菩提達摩

多羅. 西國二十九代除達摩多羅. 卽二十八

代也. 有東都沙門淨覺師. 是玉泉神秀禪師

弟子. 造楞伽師資血脈記一卷. 7接引宋朝心

那跋陀三藏爲第一祖. 不知根由. 或亂後學

云. 是達摩祖師之師心那跋陀. 自是譯經三

藏小乘學人不是禪師. 譯出四卷楞伽經. 非

開受楞伽經與達摩祖師. 達摩祖師自二十

八代首尾相傳承僧迦羅叉. 後惠可大師親

於嵩高山少林寺. 問達摩祖師. 承上相傳付

囑. 自有文記分明. 彼淨覺師*接引心那跋陀

稱爲第一祖. 深亂學8法. 法華經云. 不許親

近三藏小乘學人. 心那跋陀三藏譯出四卷

楞伽經. 名阿跋陀寶楞伽經. 魏朝菩提流支

三藏譯出十卷. 名入楞伽經. 唐朝則天時. 實

叉難陀譯出七卷. 名入楞伽經. 以上盡是譯

下              欄

經三藏. 不是禪師. □傳文字敎法. 達摩祖師

宗徒禪法不將一字敎來. 默傳心印

梁朝第一祖菩提達摩多羅禪師者. 卽南天

竺國王第三子. 幼而出家. 早稟師氏於言下

悟. 闡化南天. 大作佛事. 是時觀見漢地衆生

有大9乘性. 乃遣弟子佛陀耶舍二人往秦地.

說頓敎悟法. 秦中大德乍聞狐疑. 都無信受.

被□出遂於廬山東林寺. 時有法師遠公問

曰. 大德將何敎來. 乃被□10出. 於是二婆羅

門申手告遠公曰. 手作拳. 拳作手. 是事疾否.

遠公答曰. 甚疾. 二婆羅門言. 此未爲疾. 煩惱

卽菩提. 11此卽爲疾. 遠公深達. 方知菩提煩

惱本不異. 卽問曰. 此法彼國復從誰學. 二婆

羅門答曰. 我師達摩多羅也. 遠公旣深信. 已

12便譯出禪門經一卷. 具明大小乘禪法. 西國

所傳法者. 亦具引禪經序上. 二婆羅門譯經

畢. 同日滅度. 菩于廬山. 塔廟見在. 達摩多羅

聞二弟子漢地弘化無人信受. 乃泛海而來

至. 13梁武帝出城躬迎. 昇殿問14曰. 和上從彼

國將何敎法來化衆生. 達摩大師答. 不將一

字敎來. 帝又問. 朕造寺度人. 寫經鑄像. 有

何功德. 大師答曰. □無功德. 答曰. 此乃有爲

之善. 非眞功德. 武帝凡情不曉. 乃辭出國. 北

望有大乘氣. 大師來至. 魏朝居嵩高山. 接引

群品六年. 學15人如雲奔如雨16驟. 如稻麻竹

[&FFFF]#. 唯可大師得17我髓. 18時魏有菩提流支三

藏光統律師. 於食中著毒餉大師. 19大師食

訖. 索盤吐蛇一20升. 又食著毒再餉. 大師取

食訖. 於大槃石上坐. 毒出石裂. 前後六度毒.